open-index/open-wikipedia-markdown huggingface dataset:
ตองจี

**ตองจี** (, ; ,  *ต่องกฺยี๊*) เป็นเมืองหลักของรัฐฉานในประเทศพม่า ห่างจากอำเภอแม่สาย จังหวัดเชียงราย ไปทางทิศตะวันตกเฉียงเหนือประมาณ 480 กิโลเมตร ตั้งอยู่บนภูเขาสูง เนื้อที่ประมาณ 24 ตารางกิโลเมตร อากาศค่อนข้างเย็นตลอดปี สูงกว่าระดับน้ำทะเล 4,712 ฟุต ชื่อตองจีเป็นภาษาพม่า มาจากคำว่า *ตอง* แปลว่า ภูเขา และ *จี้* แปลว่า ใหญ่

## ประวัติ
ก่อนที่จะมีการล่าอาณานิคมของประเทศอังกฤษ ตองจีเป็นเพียงแค่หมู่บ้านขนาดเล็ก ประกอบด้วยกระท่อมเพียงไม่กี่หลัง ตั้งอยู่บนพื้นที่ของไหล่เขาสะตวงในภูเขาฉาน อาศัยโดยชนชาติไทใหญ่ในเวลานั้น 

แต่เมื่ออังกฤษได้ยึดครองพม่าแล้ว หมู่บ้านตองจีได้พัฒนากลายเป็นหัวเมืองใหญ่และถูกตั้งเป็นเมืองหลวงของรัฐฉานใต้ ซึ่งการพัฒนาความทันสมัยของตองจีเริ่มในปี พ.ศ. 2437 เมื่ออังกฤษย้ายสำนักงานบริหารมาตั้ง ณ ฝั่งตะวันออกของทะเลสาบอี้นเล่ ด้วยเหตุผลด้านสุขภาพและภูมิศาสตร์ 

จนกระทั่งปี พ.ศ. 2449 มีการตั้งบ้านเรือนนับพันหลัง เนื่องจากความไม่สงบในรัฐฉานในช่วงต้นคริสต์ทศวรรษ 1900 ตองจีซึ่งเป็นเมืองหัวหน้ากองทหารตำรวจและศูนย์กลางการจัดหาอาหารของกองทัพ ทำให้คนหลายเชื้อชาติเข้ามาอาศัยอยู่ ณ ที่นี่

ในระหว่างสงครามโลกครั้งที่สองประเทศไทยได้ส่งกองทัพพายัพเข้าผนวกเมืองตองจีรวมเข้าเป็นส่วนหนึ่งของสหรัฐไทยเดิม จนกระทั่งภายหลังสงครามไทยได้ส่งมอบเมืองคืนให้กับกองพลอินเดียที่ 7 เมื่อวันที่ 22 กันยายน พ.ศ. 2488 รัฐบาลไทยสมัยนายควง อภัยวงศ์ คืนดินแดนส่วนนี้ให้กับสหประชาชาติ ภายหลังอังกฤษได้รวมดินแดนนี้เข้ากับพม่าในเวลาต่อมา

## เศรษฐกิจ

### การท่องเที่ยว
เมืองตองจีนับเป็นแหล่งท่องเที่ยวยอดนิยมของนักท่องเที่ยว ภายในเมืองมีตลาดห้าวัน ซึ่งเป็นสถานที่ที่เกษตรกรจากทั่วพื้นที่จะนำผลิตภัณฑ์ทางการเกษตรมาจำหน่าย แต่เมื่อมีการพัฒนาเมืองมากขึ้นความสำคัญของตลาดสดก็ลดลงอย่างเห็นได้ชัด อย่างไรก็ตามประเพณีการซื้อขายในตลาดยังคงได้รับความสนใจในเมืองเล็ก ๆ ที่ห่างไกล เช่น บริเวณทะเลสาบอี้นเล่ เป็นต้น นอกจากนี้ยังมีผลิตภัณฑ์หัตถกรรมและสถานที่ท่องเที่ยวหลายแห่ง

### อุตสาหกรรม
ไม่มีอุตสาหกรรมสำคัญในตองจี อดีตตองจีเคยเป็นจุดแลกเปลี่ยนสินค้าสำคัญสำหรับผลิตภัณฑ์ทางการเกษตรของเมืองต่างๆในรัฐฉานใต้ อย่างไรก็ตามเนื่องจากข้อบังคับเกี่ยวกับการกำหนดเขตแดนที่เพิ่งมีการปรับเปลี่ยนของรัฐบาลพม่า การค้าขายส่วนใหญ่จึงได้ถูกย้ายไปยังเมืองใหม่ เอทาร์ยา

### การเกษตร
อีกหนึ่งรายได้เศรษฐกิจของตองจี คือการทำฟาร์มและเกษตรกรรมต่าง ๆ  เกษตรกรในเขตตองจี ส่วนใหญ่เป็นกลุ่มชาติพันธุ์ไทใหญ่และปะโอ ผลิตภัณฑ์ทางการเกษตรหลักของตองจีคือ มันฝรั่ง ใบชา มะเขือเทศ ถั่ว และผลไม้ตามฤดูกาล

## การปกครอง
ตองจีแบ่งการปกครองเป็น 20 เขต  ได้แก่
* เขตเจ้าสามทุน
* เขตหนองพิอู
* เขตนาซิฮี
* เขตซานดากอง
* เขตยะแม่ตาชี
* เขตมงซุน
* เขตซีกอน
* เขตกางตา
* เขตซีฟาน
* เขตซานตา
* เขตตองจีซู
* เขตเอียมาเอีย
* เขตมาโอ
* เขตซีปาน
* เขตนาออก
* เขตโปตา
* เขตเมงกะลาอูโกโฮง
* เขตลางมาตอ
* เขตลิตอง

## อ้างอิง

## แหล่งข้อมูลอื่น
* สำรวจ "เชียงราย-ตองจี" เส้นทางท่องเที่ยว-การค้า สายใหม่ 

หมวดหมู่:เมืองในรัฐฉาน
หมวดหมู่:ความสัมพันธ์ไทย–พม่า
รายพระนามพระมหากษัตริย์ลาว

**พระมหากษัตริย์ลาว** (ลาว: ພຣະມຫາກະສັຕຍ໌ລາວ) ลำดับกษัตริย์ลาว อ้างอิงตาม พงศาวดารหลวงพระบาง ชินกาลมาลีปกรณ์ และตำนานพระแก้วมรกตกรณีศักราชไม่ตรงกันจะยึดตามตำนานพระแก้วมรกตเป็นหลัก

**ขุนบรมราชาธิราช** (พ.ศ. 1240 – 1293) ได้ย้ายจากหนองแส (เมืองหลวงของอาณาจักรน่านเจ้า) มาอยู่ที่ใหม่เรียกว่า นาน้อยอ้อยหนู (เมืองแถนหรือเมืองกาหลง) ปัจจุบันเรียกว่าเชียงรุ่งเขตสิบสองพันนา พร้อมทั้งขยายอาณาเขตออกไปโดยส่งโอรส 7 องค์ไปครองเมืองต่าง ๆ คือ

#**[[ขุนลอ]]** - ปกครองเมืองชวา(หลวงพระบาง)
# ท้าวผาล้าน - ปกครองเมืองหอแต(ต้าหอ)
# ท้าวจุลง - ปกครองเมืองโกดแท้แผนปม
# ท้าวคำผง - ปกครองเมืองเชียงใหม่
# ท้าวงั่วอิน - ปกครองเมืองศรีอยุธยา (ละโว้)
# ท้าวกม - ปกครองเมืองมอน (อินทรปัต)
# ท้าวเจือง - ปกครองเมืองพวน (เชียงขวาง)

## นครเชียงทอง
**[[ขุนลอ]]** องค์ปฐมกษัตริย์ลาว ผู้ตั้ง**เมืองชวา**เป็นราชธานีครั้งแรกเมื่อ (พ.ศ. 1300) และได้เปลี่ยนนามใหม่ว่า **[[หลวงพระบาง|เมืองเชียงทอง]]** มีกษัตริย์สืบต่อมา 16 ขุน 6 ท้าว จนมาถึงองค์ที่ 23 คือ พระยาลังธิราช

## อาณาจักรล้านช้าง
พระเจ้าฟ้างุ้มเป็นปฐมกษัตริย์แห่งอาณาจักรล้านช้าง   กษัตริย์พระองค์สุดท้ายคือพระไชยเชษฐาธิราชที่ 2

## ยุคแตกแยกของอาณาจักรล้านช้าง
ราชอาณาจักรล้านช้าง ได้แตกออกเป็นอาณาจักรต่างๆได้แก่อาณาจักรหลวงพระบาง อาณาจักรเวียงจันทน์ อาณาจักรจำปาศักดิ์เป็นต้น 
### [[อาณาจักรเวียงจันทน์]]

### [[อาณาจักรจำปาศักดิ์]]

### [[อาณาจักรล้านช้างหลวงพระบาง]]

## [[พระราชอาณาจักรลาว]]

## ผู้อ้างสิทธิในราชบัลลังก์ลาว

## ดูเพิ่ม

* ประธานาธิบดีลาว
* นายกรัฐมนตรีลาว

## อ้างอิง

* เติม วิภาคย์พจนกิจ. **ประวัติศาสตร์อีสาน.** พิมพ์ครั้งที่ 4. กรุงเทพฯ: มูลนิธิโครงการตำราสังคมศาสตร์และมนุษยศาสตร์, 2546.
* คำหมั้น วงกตรัตนะ,เจ้า.**พงศาวดารชาติลาว.** พิมพ์ครั้งที่ 2 .เวียงจันทน์:หอสมุดแห่งชาติ.1971.
* สุรศักดิ์ ศรีสำอาง. **ลำดับกษัตริย์ลาว.** พิมพ์ครั้งที่ 2. กรุงเทพฯ: สำนักโบราณคดีและพิพิธภัณฑสถานแห่งชาติ กรมศิลปากร. 2545.

หมวดหมู่:ประวัติศาสตร์ลาว
ลาว
หมวดหมู่:พระมหากษัตริย์ลาว
หมวดหมู่:พระราชอาณาจักรลาว
บัญญัติไตรยางศ์

ในวิชาคณิตศาสตร์ **บัญญัติไตรยางศ์** () คือวิธีการหาค่าที่สี่ในการแก้โจทย์ทางคณิตศาสตร์  เมื่อมีค่าที่ทราบอยู่แล้วสามค่า  โดยอาศัยหลักที่ว่า ผลลัพธ์ของค่าแรกและค่าที่สี่ (เรียกว่า ค่าสุดขีด) เท่ากับผลลัพธ์ของค่าที่สองและค่าที่สาม (เรียกว่า ค่ามัชฌิม)

การแก้โจทย์ เช่น หากรถคันหนึ่งแล่นด้วยความเร็วคงที่ ในเวลา 3 ชั่วโมง ขับได้ระยะ 300 กิโลเมตร ในเวลา 6 ชั่วโมงจะขับได้ระยะทางเท่าใด นั้น 

จะต้องตั้งสมการเป็น "3 เท่ากับ 300 เมื่อ 6 เท่ากับ 'X'" หรือ

:  a\ \hat =\  b 
:  c\ \hat =\  x 

สมมติ a, b และ c เป็นค่าที่กำหนดมา ในกรณีนี้ คือ 3, 300 และ 6 ตามลำดับ ส่วน x คือค่าที่ต้องคำนวณหา ข้อสำคัญคือค่าผลหารจะอยู่ในระบบหน่วยวัดเดียวกัน

ตอนนี้เราจะต้องคำนวณทแยง นั่นคือคูณ c และ b เข้าด้วยกัน จากนั้นก็หารด้วย a ซึ่งผลลัพธ์ก็คือ x 

:  x  =  {c \cdot b \over a} 

จากตัวอย่างที่ยกมานี้ รถจะแล่นได้ระยะทาง 600 กิโลเมตร ในเวลา 6 ชั่วโมง ความเร็วของรถนั้นต้องพิจารณาด้วย นั่นคือ 100 กิโลเมตรต่อชั่วโมง อีกวิธีหนึ่ง อาจใช้เพื่อคำนวณสัดส่วน และใช้ นั่นคือ b \over a และจากนั้นคูณด้วย c เพื่อหาค่า x ซึ่งจะมีค่าทางคณิตศาสตร์เท่ากับ  x  =  {c \cdot b \over a} 

หมวดหมู่:เลขคณิตมูลฐาน
เนินพุโคลน

**เนินพุโคลน** () หมายถึง หมวดหินที่เกิดขึ้นจากของเหลวและแก๊สที่ปลดปล่อยออกมาในทางธรณีวิทยา ทว่ามีกระบวนการที่แตกต่างอย่างหลากหลาย ซึ่งอาจซึ่งก่อให้เกิดผลในลักษณะเช่นนี้ อุณหภูมิในกระบวนการนี้จะเย็นกว่ากระบวนการเกิดหินอัคนีเป็นอย่างมาก โครงสร้างที่มีขนาดใหญ่ที่สุด มีเส้นผ่าศูนย์กลางถึง 10 กิโลเมตร และมีความสูงถึง 700 เมตร

แก๊สที่ปล่อยออกมาในเนินพุโคลนนี้ เป็นแก๊สมีเทน 80% พร้อมกันนี้ยังมีไนโตรเจนและคาร์บอนไดออกไซด์อีกเล็กน้อย วัตถุที่ถูกขับออกมานั้นมีลักษณะหนืด ประกอบด้วยของวัตถุแข็งขนาดเล็กละเอียด แขวนลอยอยู่ในของเหลว ซึ่งอาจรวมถึงน้ำ (มักจะเป็นกรด หรือเกลือ) และของเหลวจำพวกไฮโดรคาร์บอน
เคยพบที่ประเทศไต้หวัน จังหวัดเกาสวง เป็นสถานที่ท่องเที่ยวที่มีชื่อเสียงพอสมควร ผู้หญิงนิยมนำโคลนไปพอกหน้าเป็นเครื่องสำอางค์บำรุงผิว

หมวดหมู่:วิทยาภูเขาไฟ
เซลล์เกลีย

**เซลล์เกลีย** () หรือ **นิวโรเกลีย** () หรือ **เกลีย** () เป็นเซลล์ที่ไม่ใช่เซลล์ประสาทซึ่งทำหน้าที่หลากหลายในระบบประสาท เช่น ช่วยเกื้อหนุนค้ำจุนเซลล์ประสาท เป็นแหล่งอาหาร รักษาภาวะธำรงดุล (homeostasis) สร้างเยื่อไมอีลินห่อหุ้มแอกซอน และการถ่ายทอดสัญญาณ เป็นต้น จำนวนเซลล์เกลียมีมากกว่าจำนวนเซลล์ประสาทถึง 10 เท่าตัว

## ชนิดของเซลล์เกลีย
### ไมโครเกลีย
ไมโครเกลีย (microglia) เป็นเซลล์แมคโครฟาจ (macrophage) ชนิดพิเศษที่สามารถเกิดกระบวนการการกลืนกินของเซลล์ (phagocytosis) ได้ เชื่อว่าไมโครเกลียนี้เกิดจากเซลล์ต้นกำเนิดในระบบเลือดมากกว่าเกิดจากเซลล์ต้นกำเนิดในชั้นเอ็กโทเดิร์ม (ectoderm) แต่ที่ไมโครเกลียถูกจัดอยู่ในเซลล์ระบบประสาทเนื่องจากช่วยเหลือการทำงานของเซลล์ประสาท
จำนวนไมโครเกลียในระบบประสาทส่วนกลางมีประมาณร้อยละ 15 ของจำนวนเซลล์ทั้งหมด สามารถพบเซลล์ชนิดนี้ได้ในสมองและไขสันหลังทุกบริเวณ หากเนื้อเยื่อดังกล่าวถูกทำลายไมโครเกลียก็จะแบ่งตัวเพิ่มขึ้นและเคลื่อนที่ไปยังบริเวณดังกล่าว

### แอสโทรไซต์
แอสโทรไซต์ (astrocyte) หรือ แอสโทรเกลีย (astroglia) เป็นเซลล์เกลียที่มีจำนวนมากที่สุด แอสโทรไซต์ช่วยควบคุมปริมาณสารเคมีต่างๆ ที่อยู่รอบเซลล์ประสาท เช่น กำจัดโพแทสเซียมไอออนที่มีอยู่มากในสารละลายภายนอกเซลล์ ตลอดทั้งช่วยดูดกลับสารสื่อประสาทที่ถูกหลั่งในระหว่างการส่งสัญญาณประสาทผ่านไซแนปส์ 
แอสโทรไซต์ แบ่งออกเป็น 2 ชนิด คือ ชนิดโปรโตพลาสมิค และชนิดไฟบรัส ทั้งสองชนิดมีการทำงานที่คล้ายคลึงกันแต่มีลักษณะทางสัณฐานวิทยาและตำแหน่งที่พบเซลล์เหล่านี้ที่แตกต่างกัน แอสโทรไซต์ชนิดโปรโตพลาสมิคมีเส้นใยที่มีขนาดหนา สั้น แต่มีกิ่งก้านเยอะ พบเซลล์ประเภทนี้ได้มากที่ชั้นเนื้อเทา (gray matter) สำหรับแอสโทรไซต์ชนิดไฟบรัสนั้นมีเส้นใยที่เรียวยาว และมีการแตกกิ่งค่อนข้างน้อย พบเซลล์ประเภทนี้ได้มากที่เนื้อขาว (white matter)

### โอลิโกเดนโดรไซต์
โอลิโกเดนโดรไซต์ (oligodendrocyte) เป็นเซลล์ที่สร้างเยื่อไมอีลิน (myelin sheath) ห่อหุ้มแอกซอนที่อยู่ในระบบประสาทกลาง เยื่อไมอีลินนี้เป็นส่วนเยื่อหุ้มเซลล์ของโอลิโกเดนโดรไซต์ที่ไปล้อมรอบแอกซอนทำให้เกิดเป็นฉนวนไฟฟ้าเป็นผลให้การส่งสัญญาณประสาทเป็นไปอย่างมีประสิทธิภาพ

### เซลล์อีเพนไดมอล
เซลล์อีเพนไดมาอล (ependymal cell) หรือ อีเพนไดโมไซต์ (ependymocyte)เป็นเซลล์ค้ำจุนหรือเซลล์เกลียชนิดหนึ่งซึ่งพบได้ในระบบประสาท โดยพบเป็นเยื่อบุที่โพรงสมองและโพรงของไขสันหลัง

### เรเดียลเกลีย
เรเดียลเกลียที่อยู่ในสมองส่วนสมองน้อย (cerebellum) เรียกว่า เบอร์กแมนเกลีย (Bergmann glia) ซึ่งมีส่วนในกระบวนการไซแนปติกพลาสติซิตี้ ในดวงตาชั้นเรตินาเรียกเซลล์นี้ว่า เซลล์มูลเลอร์ (Müller cell)

### เซลล์ชวานน์
เซลล์ชวานน์ (Schwann cell) เป็นเซลล์ที่ทำหน้าที่สร้าง myelin sheath ห่อหุ้ม axon อีกเซลล์หนึ่ง แต่จะพบใน Peripheral nervous system หรือ ระบบประสาทส่วนปลาย นอกจากนี้ยังสามารถเกิดการกลืนกินของเซลล์ ช่วยในการจัดเก็บองค์ประกอบของเซลล์ที่เสียแล้วซึ่งจำเป็นในการเจริญของเซลล์ประสาทในระบบประสาทส่วนปลาย

### เซลล์แซทเทลไลท์
เซลล์แซทเทลไลท์ (Satellite cell) เป็นเซลล์ขนาดเล็กที่เกาะอยู่ที่ผิวของเซลล์ประสาทในระบบประสาทส่วนปลายซึ่งทำหน้าที่ช่วยปรับสภาพองค์ประกอบทางเคมีภายนอกเซลล์

## อ้างอิง

หมวดหมู่:ประสาทชีววิทยา
ซเลล์เกลีย
ไมโครซอฟท์ เอกซ์เพรสชันเว็บ

**ไมโครซอฟท์ เอกซ์เพรสชันเว็บ** () คือ HTML editor สำหรับออกแบบเว็บเพจพัฒนาขึ้นโดยไมโครซอฟท์ โดยเป็นส่วนหนึ่งของ Microsoft Expression ซึ่งจะมาแทนที่ Frontpage ที่ได้หยุดพัฒนาไปแล้ว

เอกซ์เพรสชันเว็บนั้นได้ถูกพัฒนาขึ้นมาใหม่ ซึ่งมีเป้าหมายสำหรับผู้ออกแบบเว็บเพจในการพัฒนาเว็บไซต์ที่มีคุณภาพสูงและตามมาตรฐานเว็บสากล โดย Expression Web ได้รองรับ XML CSS 2.1 ASP.NET 2.0 XHTML จาวาสคริปต์ และเทคโนโลยีอื่นๆ สำหรับการเขียนเว็บแบบไดนามิค และเข้าถึงได้

เอกซ์เพรสชันเว็บได้ออกรุ่นแรกวันที่ 4 ธันวาคม พ.ศ. 2549 

## แหล่งข้อมูลอื่น
* เว็บไซต์ทางการ 

หมวดหมู่:HTML editors
เขาขนาบน้ำ

**เขาขนาบน้ำ**  () มีลักษณะเป็นภูเขาสองลูก สูงประมาณ 100 เมตร เป็นสถานที่ท่องเที่ยวและแหล่งโบราณคดีที่สำคัญแห่งหนึ่งของจังหวัดกระบี่ ตั้งอยู่ที่ ตำบลปากน้ำ อำเภอเมืองกระบี่ จังหวัดกระบี่

โดยภายในบริเวณถ้ำ ได้มีการค้นพบโครงกระดูกมนุษย์โบราณ เศษภาชนะดินเผา รวมถึงร่องรอยการเผากินเป็นอาหาร จึงสามารถสันนิษฐานได้ว่าเคยเป็นชุมชนโบราณแต่เนื่องจากเกิดอุทกภัยอย่างฉับพลันทำให้เกิดเหตุเสียชีวิตเป็นจำนวนมาก

## ความสำคัญ
*เป็นสัญลักษณ์ของจังหวัดกระบี่ ทั้งทางด้านการท่องเที่ยวและโบราณคดี
*มวลสารวัตถุจากโบราณสถานและโบราณวัตถุในที่นี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ได้นำมาเป็นส่วนประกอบในการทำพระสมเด็จจิตรลดา

## การเดินทาง
สามารถเดินทางทางเรือ โดยเช่าเรือจากท่าเรือเทศบาล บริเวณเขาขนาบน้ำ ใช้เวลาในการเดินทางประมาณ 20 นาที ค่าเช่าเรือลำละ 300 บาท 
## อ้างอิง

หมวดหมู่:ภูเขาในประเทศไทย
หมวดหมู่:โบราณสถานในจังหวัดกระบี่
หมวดหมู่:อำเภอเมืองกระบี่
หมวดหมู่:ภูมิศาสตร์ของจังหวัดกระบี่
หมวดหมู่:แหล่งโบราณคดีในประเทศไทย
วงศ์ปลาหลังเขียว

**วงศ์ปลาหลังเขียว** (วงศ์: Clupeidae) เป็นปลากระดูกแข็งในอันดับปลาหลังเขียว (Clupeiformes) โดยมากปลาในวงศ์นี้  เป็นปลาทะเล นิยมทำเป็นปลากระป๋อง เช่น ปลาซาร์ดีน (*Sardina pilchardus*) เป็นต้น 

แต่ก็มีหลายชนิดที่เป็นปลาน้ำจืด เช่น ปลาซิวแก้ว (*Clupeichthys aesarnensis*), ปลาหมากผาง หรือ ปลามงโกรยน้ำจืด (*Tenualosa thibaudeaui*) เป็นต้น ปลาวงศ์นี้มีลักษณะสำคัญคือ ลำตัวค่อนข้างแบนข้าง ริมฝีปากบนเป็นแผ่นกระดูกบาง ๆ มีฟันซี่เล็กละเอียด หรืออาจไม่มีเลยในบางชนิด มีเกล็ดบางแบบขอบเรียบ  ปกคลุมทั่วตัว ครีบมีขนาดเล็กไม่มีก้านครีบแข็ง ครีบหางมักเว้าลึก ส่วนมากมักมีเกล็ดที่ด้านท้องเป็นสันคม ลำตัวมักเป็นสีเงินแวววาว และด้านหลังเป็นสีเขียวเรื่อ จึงเป็นที่มาของชื่อสามัญในภาษาไทย โดยมากกินแพลงก์ตอนเป็นอาหาร

แบ่งออกเป็นวงศ์ย่อย ๆ ได้อีก 5 วงศ์ (ดูในตาราง)

ในขณะที่ภาษาอังกฤษจะเรียกปลาในวงศ์นี้รวม ๆ กันว่า ปลาเฮร์ริง, ปลาแชด หรือปลาซาร์ดีน เป็นต้น ขณะที่ในภาษาไทยจะเรียกรวม ๆ กันว่า ปลากุแล, ปลากุแลกล้วย, ปลาอกแล, ปลาหมากผาง, ปลาตะลุมพุก, ปลามงโกรย หรือปลาหลังเขียว เป็นต้น

## อ้างอิง


หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาน้ำเค็ม
หมวดหมู่:ปลาเศรษฐกิจ
พระไชยเชษฐา

**พระไชยเชษฐา** สามารถหมายถึง

*  **กษัตริย์แห่งอาณาจักรล้านช้าง** พระนามว่า "พระเจ้าไชยเชษฐาธิราช" ปรากฏพระนามในประวัติศาสตร์ 5 พระองค์ ดังนี้
** สมเด็จพระเจ้าอภัยพุทธบวร ไชยเชษฐาธิราช แห่งอาณาจักรล้านนาและล้านช้าง นับเป็น พระเจ้าไชยเชษฐาธิราชที่ 1
** พระไชยองค์เว้ แห่งอาณาจักรล้านช้าง นับเป็น พระเจ้าไชยเชษฐาธิราชที่ 2
** พระเจ้าสิริบุญสาร แห่งอาณาจักรล้านช้างเวียงจันทน์ นับเป็น พระเจ้าไชยเชษฐาธิราชที่ 3
** พระเจ้าอินทวงศ์ แห่งอาณาจักรล้านช้างเวียงจันทน์ นับเป็น พระเจ้าไชยเชษฐาธิราชที่ 4
** เจ้าอนุวงศ์ แห่งอาณาจักรล้านช้างเวียงจันทน์ นับเป็น พระเจ้าไชยเชษฐาธิราชที่ 5

* **กษัตริย์แห่งกัมพูชา** ปรากฏพระนามในประวัติศาสตร์ 5 พระองค์ ดังนี้
** พระไชยเชษฐาที่ 1 (ครองราชย์ พ.ศ. 2127-2129)
** พระไชยเชษฐาที่ 2 (ครองราชย์ พ.ศ. 2161-2171)
** พระไชยเชษฐาที่ 3 หรือพระปทุมราชาที่ 2 ครองราชย์ พ.ศ. 2215-2216
** พระไชยเชษฐาที่ 4 (นักองค์สูร) ครองราชย์หลายช่วงรัชสมัย ตั้งแต่ พ.ศ. 2219-2252
** สมเด็จพระศรีไชยเชษฐ (นักองค์สงวน) นับเป็นพระไชยเชษฐาที่ 5 แห่งกัมพูชา ครองราชย์ พ.ศ. 2292–2298
อินโดจีน

thumb|300px|'''อินโดจีน''': สีเขียวเข้ม: นับรวมเสมอ, สีเขียวอ่อน: นับรวมเป็นส่วนใหญ่, สีแดง: นับรวมเป็นบางครั้ง<br>'''ภูมิภาคอินโดจีน''' (ชีววิทยา) : สีเขียวเข้มและอ่อน

**อินโดจีน** () หรือ **คาบสมุทรอินโดจีน** () เป็นคาบสมุทรที่ยื่นออกมาจากแผ่นดินใหญ่ของทวีปเอเชีย และเป็นส่วนหนึ่งของภูมิภาคเอเชียตะวันออกเฉียงใต้ ที่มาของชื่อว่าอินโดจีนนั้น ก็เพราะว่าคาบสมุทรนี้ตั้งอยู่ทางใต้ของสาธารณรัฐประชาชนจีน และทางตะวันออกของประเทศอินเดีย คำว่า "Indochina" มีที่มาจากคำว่า *Indochine* ในภาษาฝรั่งเศส และถูกใช้ในระหว่างยุคล่าอาณานิคม

ในทางประวัติศาสตร์แล้ว ประเทศในอินโดจีนส่วนใหญ่ได้รับอิทธิพลทางวัฒนธรรมจากอินเดียและจีน ซึ่งแต่ละประเทศต่างก็รับเอาวัฒนธรรมจากทั้งสองชาตินี้เข้ามาระดับที่แตกต่างกัน อย่างเช่น ไทยและลาวได้รับอิทธิพลทางวัฒนธรรมจากอินเดียเป็นส่วนใหญ่ ส่วนเวียดนามได้รับอิทธิพลทางวัฒนธรรมจากจีนเป็นส่วนใหญ่ ต่อมาในยุคล่าอาณานิคมของชาติตะวันตก ชาติส่วนใหญ่ในอินโดจีนก็รับเอาวัฒนธรรมตะวันตกเข้ามาเช่นกัน

## ภูมิศาสตร์
ถ้ากล่าวตามนิยามอย่างเคร่งครัดแล้ว อินโดจีนจะหมายถึงอดีตประเทศอาณานิคมของฝรั่งเศส หรือ "อินโดจีนของฝรั่งเศส" เท่านั้น ซึ่งประกอบด้วย
*  กัมพูชา
*  ลาว
*  เวียดนาม

แต่ในปัจจุบัน ความหมายของอินโดจีนหมายถึงแผ่นดินใหญ่ของเอเชียตะวันออกเฉียงใต้ ซึ่งนับรวม
*  ไทย
*  พม่า
*  คาบสมุทรมลายู
*  สิงคโปร์

ศาสนาที่คนส่วนใหญ่นับถือคือศาสนาพุทธ นิกายเถรวาท (หรือ นิกายหินยาน) ส่วนนิกายมหายาน มีคนนับถือในเวียดนามและสิงคโปร์

## ดูเพิ่ม
* อาเซียน
* อินดีสตะวันออก
* อินโดจีนของฝรั่งเศส
* คาบสมุทรมลายู
* สงครามอินโดจีน

## แหล่งข้อมูลอื่น
* 
* 

หมวดหมู่:เอเชียตะวันออกเฉียงใต้
หมวดหมู่:คาบสมุทร
หมวดหมู่:ทวีปเอเชีย
หมวดหมู่:ภูมิภาคในทวีปเอเชีย
การป้องกัน

**การป้องกัน** คือการเอาตัวรอดจากเหตุการณ์ที่เป็นภัยต่อตัวเองในเหตุการณ์ร้ายเช่น กำลังโดนทำร้ายด้วยการ ทุบตี ของมีคม และอาวุธต่างๆ ก็ต้องหาวิธีป้องกันเพื่อความอยู่รอดปลอดภัย

หมวดหมู่:ความปลอดภัย
หมวดหมู่:การป้องกัน
ศักดิ์สมัย ช.ศิริรัตน์

**ศักดิ์สมัย ช.ศิริรัตน์** สถิติการชก 19 ครั้ง ชนะ 10 (น็อค 9) แพ้ 9
## เกียรติประวัติ
* แชมป์ประเทศไทยรุ่นซูเปอร์ฟลายเวท (2525)
** ชิง, 19 สิงหาคม 2525 ชนะน็อค พิชิตศึก ก.อู่สยาม ยก 3 
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นแบนตัมเวทเมื่อ 1 ก.ค. 2525 แพ้น็อค เออิจิโร มูราตะ (ญี่ปุ่น)ยก 5  ที่ ญี่ปุ่น
## อ้างอิง
*  สถิติการชก boxrec.com
หมวดหมู่ :นักมวยสากลชาวไทยรุ่นซูเปอร์ฟลายเวท  
หมวดหมู่ :นักมวยสากลชาวไทยรุ่นแบนตัมเวท
เด่น ส.ธนิกุล

**เด่น ส.ธนิกุล** สถิติการชก 14 ครั้ง ชนะ 10 (น็อค 6) เสมอ 1 แพ้ 3

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นมินิฟลายเวท เมื่อ    31 ธันวาคม 2530 แพ้น็อค สมุทร ศิษย์นฤพนธ์ ยก 7 ที่ เวทีราชดำเนิน

## อ้างอิง

* สถิติการชก boxrec.com 

หมวดหมู่ :นักมวยสากลชาวไทยรุ่นมินิมัมเวท
ชลอ เกิดเทศ

**ชลอ เกิดเทศ** (28 สิงหาคม พ.ศ. 2481 – 24 พฤศจิกายน พ.ศ. 2566)เป็นอดีตผู้บัญชาการประจำกรมตำรวจซึ่งถูกพิพากษาประหารชีวิตเพราะมีส่วนฆ่าดาราวดี ศรีธนะขัณฑ์ และเสรี ศรีธนะขัณฑ์ บุตรชาย สืบเนื่องมาจากคดีเพชรซาอุฯ แต่ไม่ถูกประหารและได้รับการปล่อยตัวเพราะการพระราชทานอภัยโทษ

## ประวัติ
ชลอเกิดที่จังหวัดพระนคร ประเทศสยาม เป็นบุตรชายของ พันโท แช่ม เกิดเทศ และนางทองคำ เกิดเทศ จบมัธยมจากโรงเรียนอำนวยศิลป์ โรงเรียนนายร้อยตำรวจ (รุ่น 15) เคยดำรงตำแหน่งที่สถานีตำรวจนางเลิ้ง, พังงา, หนองคาย, พระนครศรีอยุธยา, ตาก, ลพบุรี รับตำแหน่งรองผู้บังคับการกองปราบปราม และรับตำแหน่งผู้บังคับการตำรวจภูธรจังหวัดพิษณุโลกยศพลตำรวจตรี ได้ฉายาว่า "สิงห์เหนือ เจ้าพ่อแห่งคุ้มพระลอ" และได้รับตำแหน่งผู้บัญชาการประจำกรมตำรวจ ต้องออกจากตำรวจเพราะฆ่าสองแม่ลูกอย่างโหดเหี้ยม 

นอกจากงานตำรวจแล้ว ชลอยังเคยดำรงตำแหน่งนายกสมาคมฟุตบอลแห่งประเทศไทยในพระบรมราชูปถัมภ์ และผู้จัดการทีมฟุตบอลทีมชาติไทย

ชลอสมรสกับสุรางค์ พลทรัพย์ มีบุตรด้วยกัน 3 คน คือ ชอบรบ เกิดเทศ, ชนม์ยืน เกิดเทศ, และ กุมาริภา เกิดเทศ ภายหลังหย่ากัน

ในวันที่ 24 พฤศจิกายน พ.ศ. 2566 ชลอ เกิดเทศ ถึงแก่กรรมด้วยอาการหัวใจล้มเหลวที่โรงพยาบาลมหาราชนครราชสีมา จังหวัดนครราชสีมา

วันที่ 2 ธันวาคม พ.ศ. 2566 พลเอก ธรรมรักษ์ อิศรางกูร ณ อยุธยา เดินทางมาเป็นประธานในพิธี ฌาปนกิจศพณ วัดป่าทรัพย์ทวีธรรมาราม ตำบลวังหมี อำเภอวังน้ำเขียว

## คดี

ศาลชั้นต้นพิพากษาเมื่อวันที่ 27 ธันวาคม พ.ศ. 2545 ว่า ชลอมีความผิดฐานเป็นผู้สนับสนุนในการฆ่าดาราวดี ศรีธนะขัณฑ์ และเสรี ศรีธนะขัณฑ์ บุตรชาย โดยเจตนาและไตร่ตรองไว้ก่อน ให้ลงโทษจำคุกตลอดชีวิต ต่อมาศาลอุทธรณ์พิพากษาแก้เป็นประหารชีวิต และศาลฎีกาพิพากษายืนให้ประหารชีวิตเมื่อวันที่ 16 ตุลาคม พ.ศ. 2552

อย่างไรก็ดี ชลอได้รับพระราชทานอภัยโทษใน พ.ศ. 2553 เหลือโทษจำคุกตลอดชีวิต และใน พ.ศ. 2554 เหลือโทษจำคุก 50 ปี ใน พ.ศ. 2556 ชลอได้รับการพักโทษและปล่อยตัวออกจากเรือนจำกลางบางขวาง

คดีดังกล่าวทำให้ชลอถูกถอดยศพลตำรวจโท และเรียกคืนเครื่องราชอิสริยาภรณ์ทั้งหมด เมื่อวันที่ 5 พฤศจิกายน พ.ศ. 2553

## เครื่องราชอิสริยาภรณ์
ชลอเคยได้รับและถูกเรียกคืนเครื่องราชอิสริยาภรณ์ชั้นสูงสุดตระกูลต่าง ๆ ดังนี้

## อ้างอิง

หมวดหมู่:บุคคลจากจังหวัดพระนคร
หมวดหมู่:ตำรวจชาวไทย
หมวดหมู่:ผู้จัดการทีมฟุตบอลชาวไทย
หมวดหมู่:อาชญากรชาวไทย
หมวดหมู่:บุคคลจากโรงเรียนอำนวยศิลป์
หมวดหมู่:นักโทษของประเทศไทย
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยตำรวจ
หมวดหมู่:ตำรวจชาวไทยที่ถูกถอดยศ
หมวดหมู่:คนพิการ
ปรีดา จุลละมณฑล

**ปรีดา จุลละมณฑล** (21 สิงหาคม พ.ศ. 2488 - 28 มีนาคม พ.ศ. 2553) (ชื่อเล่น: จิ๋ว) จบมัธยมศึกษาจากโรงเรียนวัดบวรนิเวศ เจ้าของฉายา "มนุษย์ขาเหล็ก" อดีตนักจักรยานทีมชาติไทย  เข้าสู่วงการจักรยานด้วยอายุเพียง 16 ปี เป็นนักจักรยานชาวไทยคนแรกที่เข้าร่วมแข่งขันกีฬาโอลิมปิก ปี ค.ศ. 1964 ที่กรุงโตเกียว ประเทศญี่ปุ่น และได้เหรียญทอง 4 เหรียญในเอเชียนเกมส์ครั้งที่ 5 ค.ศ. 1966 ที่กรุงเทพ

ปรีดา ประกาศอำลาการแข่งขันจักรยานเมื่อ พ.ศ. 2511 หลังได้ 7 เหรียญทอง ในการแข่งขันกีฬาแหลมทอง ครั้งที่ 4 ที่กรุงเทพ ขณะอายุ 22 ปี เคยเป็นประธานฝ่ายเทคนิค สมาคมจักรยาน 

ปรีดา เสียชีวิตเมื่อวันที่ 28 มีนาคม พ.ศ. 2553 หลังจากป่วยเป็นโรคไต

## เหรียญรางวัล
* พ.ศ. 2505 เหรียญเงิน เอเชียนเกมส์ ครั้งที่ 4 ที่อินโดนีเซีย
* พ.ศ. 2506 เหรียญทอง ชิงแชมป์เอเชีย ที่มาเลเซีย
* พ.ศ. 2507 อันดับ 2 ของเอเชีย กีฬาโอลิมปิกฤดูร้อน ที่ญี่ปุ่น (อันดับรวม อันดับที่ 20 ไม่ได้เหรียญรางวัล)
* พ.ศ. 2509 4 เหรียญทอง 2 เหรียญเงิน เอเชี่ยนเกมส์ ครั้งที่ 5 ที่ประเทศไทย
* พ.ศ. 2510 7 เหรียญทอง กีฬาแหลมทอง 1967 ครั้งที่ 4 ที่ประเทศไทย

## วงการบันเทิง
ภาพยนตร์ทีวี เรื่องไกรทอง ใน พ.ศ. 2513 ของบริษัท ไชโยโปรดักชั่นส์ โดยสมโพธิ แสงเดือนฉาย ออกอากาศทางสถานีโทรทัศน์ช่อง 7  ต่อมาได้รับความนิยมจึงได้นำมาตัดต่อใหม่และออกฉายในโรงภาพยนตร์ในปี พ.ศ. 2515 โดยเปลี่ยนชื่อเป็น ชาละวัน  โดยปรีดา รับบทเป็น ไกรทอง

ในปี พ.ศ. 2544 ปรีดาได้รับบทแสดงในภาพยนตร์ไทยเรื่อง ข้างหลังภาพ กำกับโดยเชิด ทรงศรี โดยรับบทเป็นพ่อของ ม.ร.ว.กีรติ

## แหล่งข้อมูลอื่น
* ปรีดา จุลละมณฑล คมชัดลึก ออนไลน์ 
* "ปรีดา จุลละมณฑล" ลาโลก (MGR Online)

## เครื่องราชอิสริยาภรณ์

## อ้างอิง

หมวดหมู่:นักจักรยานชาวไทย
หมวดหมู่:บุคคลจากโรงเรียนวัดบวรนิเวศ
หมวดหมู่:ผู้เข้าแข่งขันโอลิมปิกฤดูร้อน 1964
หมวดหมู่:นักกีฬาโอลิมปิกทีมชาติไทย
หมวดหมู่:เสียชีวิตจากโรคไต
หินโคลน

thumb|right|หินโคลนที่ก่อตัวที่หาดลีมเรจิสตอนใต้ของประเทศอังกฤษ
**หินโคลน** (Mudstone) เป็นหินตะกอน (Sediment Rock)  มีลักษณะ เนื้อละเอียด ประกอบด้วยทรายละเอียดและดินเหนียวปะปนกัน ซึ่งมีการเชื่อมประสานอนุภาคให้จับตัวกันแน่น มีขนาดอนุภาคน้อยกว่า 1/256 มิลลิเมตร  หรือ น้อยกว่า 0.063 มิลลิเมตร (mm) หรือเส้นผ่าศูนย์กลาง 0.0025 นิ้ว (inch)
 
## กระบวนการเกิด
เกิดจากการพัดพาตะกอนที่มีอนุภาคขนาดเล็กมาทับถมกันและมีจับตัวกันของอนุภาคขนาดเล็กเหล่านั้น 

## องค์ประกอบ
หินโคลนประกอบด้วย
#แร่ควอร์ตซ์
#แร่ดินเหนียวต่าง ๆ 

## บริเวณที่พบ
พบเกือบทุกจังหวัดในภาคกลางของประเทศไทย บริเวณที่เป็นแหล่งใหญ่ของหินโคลนก็คือ บริเวณ จังหวัดสระบุรี อยุธยา ลพบุรี สมุทรปราการ นนทบุรี และยังพบที่ จังหวัดเลย สงขลา ยะลา นครศรีธรรมราช กาญจนบุรี ภูเก็ต สุราษฎร์ธานี

## ประโยชน์
#ใช้เป็นหินประดับ
#ใช้เป็นวัสดุผสมในอุตสาหกรรมซีเมนต์

## อ้างอิง

คโลน
การตั้งชื่อทวินาม

**ระบบการเรียกชื่อสิ่งมีชีวิตแบบทวินาม** () เป็นระบบการเรียกชื่อสิ่งมีชีวิตแต่ละสปีชีส์ที่ใช้อย่างแพร่หลายในปัจจุบัน ชื่อแต่ละชื่อในระบบนี้เรียกว่า **ชื่อทวินาม** (Binomial name) หรือ **ชื่อวิทยาศาสตร์** (Scientific name) คือชื่อที่ใช้เรียกแทนสิ่งมีชีวิตในสปีชีส์ต่าง ๆ อย่างเป็นทางการ ชื่อทวินามจะเป็นภาษาละติน ประกอบด้วยคำศัพท์ 2 คำ คือ สกุล และ สปีชีส์ ซึ่งขึ้นอยู่กับสิ่งมีชีวิตที่ต้องการระบุ โดยรายละเอียดปลีกย่อยอาจแตกต่างกันออกไปบ้าง

## ประวัติ
ระบบการเรียกชื่อสิ่งมีชีวิตแบบทวินาม ถูกคิดขึ้นใช้เป็นครั้งแรกโดยคัสพาร์ เบาฮีน (Gaspard Bauhin) และโยฮันน์ เบาฮีน (Johann Bauhin) ซึ่งมีชีวิตก่อนคาร์ล ลินเนียสเกือบ 200 ปี ทว่าการใช้ระบบนี้ยังจำกัดอยู่ในวงแคบ ซึ่งในสมัยนั้นส่วนใหญ่ใช้ระบบการเรียกชื่อสิ่งมีชีวิตแบบไตรนาม แต่ต่อมาถึงสมัยของคาร์ล ลินเนียส ระบบนี้ก็เป็นที่แพร่หลายขึ้นมาก

## กฎการตั้งชื่อ

มีหลักเกณฑ์ในการเขียนดังนี้

# ชื่อทวินามจะเป็นภาษาละติน ประกอบด้วยคำศัพท์ 2 คำ คือ สกุล (genus) และ คำแสดงคุณลักษณะ (specific epithet)
# ชื่อทวินามมักจะถูกพิมพ์ด้วยตัวเอียง เช่น *Homo sapiens* หากเป็นการเขียนด้วยลายมือควรขีดเส้นใต้ลงไปแทน
# คำศัพท์คำแรก (ชื่อสกุล) ต้องขึ้นต้นด้วยอักษรตัวใหญ่เสมอ นอกจากนั้นใช้อักษรตัวเล็กทั้งหมดเช่น *Canis lupus* หรือ *Anthus hodgsoni* แต่สำหรับสิ่งมีชีวิตที่ตั้งชื่อทวินามไว้ก่อนหน้าศตวรรษที่ 20 และขึ้นต้นด้วยอักษรตัวใหญ่อยู่แล้ว ไม่ต้องเขียนเป็นตัวเล็กอีก เช่น *Carolus Linnaeus*
# ในสปีชีส์ย่อย ชื่อจะประกอบด้วยสามส่วนและสามารถเขียนได้สองแบบ โดยพืชและสัตว์จะเขียนต่างกัน เช่น
#* เสือโคร่งเบงกอลคือ *Panthera tigris tigris* และ เสือโคร่งไซบีเรียคือ *Panthera tigris altaica*
#* ต้นเอลเดอร์ดำยุโรปคือ *Sambucus nigra* subsp. *nigra* และเอลเดอร์ดำอเมริกาคือ *Sambucus nigra* subsp. *canadensis*
# ในตำราเรียน มักมีชื่อสกุลย่อ หรือชื่อสกุลเต็มของนักวิทยาศาสตร์ผู้จัดทำชื่อนั้นต่อท้าย โดยชื่อสกุลย่อใช้กับพืช ส่วนชื่อสกุลเต็มใช้กับสัตว์ ในบางกรณีถ้าชื่อสปีชีส์เคยถูกกำหนดให้ชื่อสกุลที่ต่างออกไปจากชื่อในปัจจุบัน จะคร่อมชื่อสกุลนักวิทยาศาสตร์กับปีที่จัดทำไว้ เช่น *Amaranthus retroflexus* L., *Passer domesticus* (Linnaeus, 1758) ที่ใส่วงเล็บเพราะในอดีตชื่อหลังอยู่ในสกุล *Fringilla*
# หากใช้กับชื่อสามัญ เรามักใส่ชื่อทวินามไว้ในวงเล็บต่อท้ายชื่อสามัญ เช่น "นกกระจอกบ้าน (*Passer domesticus*) กำลังมีจำนวนลดลงอย่างน่าตกใจ"
# การเขียนชื่อทวินามเป็นครั้งแรกในรายงานหรือสิ่งพิมพ์ เราเขียนเป็นชื่อเต็มก่อน หลังจากนั้นเราสามารถย่อชื่อสกุลให้สั้นลงเป็นอักษรตัวแรกของชื่อสกุลและตามด้วยจุด เช่น *Canis lupus* ย่อเป็น *C. lupus* ด้วยเหตุที่เราสามารถย่อชื่อในลักษณะนี้ได้ ทำให้ชื่อย่อเป็นที่รู้จักและกล่าวถึงมากกว่าชื่อเต็ม เช่น *T. Rex* คือ *Tyrannosaurus rex* หรือ *E. coli* คือ *Escherichia coli* เป็นต้น
# บางกรณี เราเขียน "sp." (สำหรับสัตว์) หรือ "spec." (สำหรับพืช) ไว้ท้ายชื่อสกุล ในกรณีที่ไม่ต้องการเจาะจงชื่อสปีชีส์ และเขียน "spp." ในกรณีที่ต้องการกล่าวถึงหลายสปีชีส์ ตัวอย่างเช่น "*Canis* sp.", หมายถึงสปีชีส์หนึ่งในสกุล *Canis*
# สิ่งมีชีวิตชนิดหนึ่งอาจมีชื่อวิทยาศาสตร์มากกว่าหนึ่งชื่อ ให้ใช้ชื่อตั้งขึ้นก่อนเป็นชื่อหลัก ส่วนชื่ออื่นเป็นชื่อพ้อง
# ชื่อวิทยาศาสตร์มักจะบอกลักษณะบางอย่างกับสิ่งมีชีวิตชนิดนั้น ดังเช่น

## ดูเพิ่ม
* การจำแนกชั้นทางวิทยาศาสตร์
* อนุกรมวิธาน

## อ้างอิง

หมวดหมู่:ชีววิทยา
หมวดหมู่:ระบบการเรียกชื่อสิ่งมีชีวิต
สปิตซ์ (ประเภทสุนัข)

thumb|German Spitz

**สปิตซ์ ** (Spitz) เป็นประเภทของพันธุ์สุนัข ขนมีลักษณะยาวหนาและมักจะเป็นสีขาว หูตั้งและหน้ายื่น หางมักจะม้วนกลับขึ้นไปที่หลังของสุนัข  มีนิสัยร่าเริง ฉลาด และขี้เล่น ตื่นตัวอยู่ตลอดเวลา และเชื่อฟังเจ้าของ อาจจะเห่าเก่ง เพราะมันจะมีสัญชาตญาณในการเตือนภัยให้เจ้าของเมื่อมันรู้สึกว่ามีอันตราย หรือมีคนแปลกหน้าที่ไม่คุ้นเคยเข้ามาใกล้ มันจะทำตัวเป็นยามปกป้องบ้านอยู่เสมอเลย 
ตามปกติแล้วเป็นสุนัขที่ฝึกได้ง่าย แต่เจ้าของจะต้องให้เวลากับมันและฝึกอย่างสม่ำเสมอ สุนัขกลุ่มนี้จะชอบเล่นเกม อย่างพวกขว้างของแล้วให้ไปเอากลับมานี่จะชอบมากเป็นพิเศษ โดยทั่วไปแล้วสุนัขกลุ่มนี้เป็นมิตรกับเด็ก และเข้ากันได้ดีกับสุนัขที่ถูกเลี้ยงอยู่ในบ้านเดียวกัน 

## การดูแลขน
การดูแลขน นี่ควรจะได้รับการแปรงหรือหวีอย่างสม่ำเสมอ แต่ไม่มีความจำเป็นจะต้องพาไปตัดขน 
ตามปกติแล้วเจ้าสปิตซ์เป็นหมาที่รักสะอาดมาก อาจจะไม่ต้องอาบน้ำบ่อยนักในหน้าผลัดขน ขนของสุนัขพันธุ์นี้จะร่วงค่อนข้างเยอะ ตามลักษณะของสุนัขพันธุ์ที่มีขนสองชั้นและเป็นสุนัขในกลุ่ม Northern Breed ทั่วไป


สสปิตซ์
มาตราเฮอริเคนแซฟเฟอร์–ซิมป์สัน

**มาตราเฮอร์ริเคนแซฟเฟอร์-ซิมป์สัน** () คือมาตราการวัดระดับลมพายุที่มีระดับความเร็วมากกว่าดีเพรสชั่นและพายุโซนร้อน โดยแยกเป็นระดับความรุนแรงตามความเร็วลมของพายุเฮอร์ริเคนได้ 5 ระดับ

## ระดับ
* ระดับ 1 มีความเร็วลมระหว่าง 119-153 กิโลเมตร/ชั่วโมง
* ระดับ 2 มีความเร็วลมระหว่าง 154-177 กิโลเมตร/ชั่วโมง
* ระดับ 3 มีความเร็วลมระหว่าง 178-208 กิโลเมตร/ชั่วโมง
* ระดับ 4 มีความเร็วลมระหว่าง 209-251 กิโลเมตร/ชั่วโมง
* ระดับ 5 มีความเร็วลมตั้งแต่ 252 กิโลเมตร/ชั่วโมง ขึ้นไป

## แหล่งข้อมูล
* มาตราเฮอร์ริเคนแซฟเฟอร์–ซิมป์สัน โดยศูนย์เฮอร์ริเคนแห่งชาติ
* คำอธืบายโดย ดร.โรเบิร์ต ซิมป์สัน 
* Q&A โดยเฮอร์เบิร์ต แซฟเฟอร์ 

หมวดหมู่:ลม
หมวดหมู่:อุตุนิยมวิทยา
ปลาเสือ

**ปลาเสือ** โดยมากหมายถึงปลาที่มีลวดลายคล้ายลายของเสือโคร่ง หรือเสือลายพาดกลอน ซึ่งได้แก่

ในอันดับปลากะพง (Perciformes)
*ปลาเสือตอ (Datnioididae)
*ปลาเสือพ่นน้ำ (Toxotidae)
*ปลาตะกรับห้าแถบ (*Abudefduf vaigiensis*) ปลาทะเลซึ่งมีลายคล้ายเสือ 

ในวงศ์ปลาตะเพียน (Cyprinidae)
* ปลาเสือสุมาตรา (*Puntigrus tetrazona*)
* ปลาเสือข้างลาย (*Puntigrus partipentazona*)
*ปลายี่สก (*Probarbus jullieni*) ซึ่งในพื้นที่สามเหลี่ยมทองคำ อำเภอเชียงของ เรียกว่า "ปลาเสือ"

ในอันดับปลาคาราซิน (Characiformes)
* ปลาแอฟริกันไทเกอร์ (*Hydrocynus* spp.)
*ปลาโดราโด (*Salminus brasiliensis*)
*ปลาเสือเยอรมัน (*Gymnocorymbus thayeri*)

หมวดหมู่:ปลาแบ่งตามชื่อสามัญ
วัดพระพุทธ

thumb|150px|วัดพระพุทธ นราธิวาส
thumb|150px|วัดพระพุทธ นราธิวาส
thumb|150px|วัดพระพุทธ นราธิวาส

**วัดพระพุทธ** ตั้งอยู่ที่ บ้านใหญ่ หมู่ที่ 3 ตำบลพร่อน อำเภอตากใบ จังหวัดนราธิวาส ภายในวัดมีศาลาการเปรียญ  พระพุทธรูปทำด้วยไม้ชัยพฤกษ์ ชื่อ พ่อท่านพระพุทธ พระพุทธไสยาสน์

## ประวัติ
ในอดีต กรณีเสียดินแดนให้อังกฤษ ได้ทำ "สนธิสัญญาตาบา" ระหว่างรัฐบาลสยามกับรัฐบาลอังกฤษ โดยได้ตัดสินกรณีพิพาทแนวแขตดินแดนระหว่างประเทศไทยกับประเทศมาเลเซียบริเวณตำบลพร่อน อำเภอตากใบ จังหวัดนราธิวาส สรุปว่า บริเวณ**วัดพระพุทธ**และคนในชุมชน มีวัฒนธรรมประเพณี วิถีชีวิตเป็นของไทย ดังนั้น ตำบลพร่อน อำเภอตากใบ จังหวัดนราธิวาส จึงเป็นสิทธิปกครองและเขตดินแดนของประเทศไทย

วันที่ 7 ตุลาคม  พ.ศ. 2548 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินถึงวัดพระพุทธ เสด็จเข้าศาลาการเปรียญ ทรงจุดธูป เทียนเครื่องนมัสการ บูชาพระรัตนตรัย ทรงถวายจตุปัจจัยไทยธรรมแด่ "พระครูไพโรจน์ศาสนกิจ" เจ้าอาวาสวัดพระพุทธในขณะนั้น และพระสงฆ์ที่จำพรรษา รวม 8 รูป กลุ่มศิลปาชีพ วัดพระพุทธสามารถพัฒนาฝีมือ จนผลิตผลงานได้สวยงาม และมีคุณภาพ

### ประวัติวัดพระพุทธ
ได้เปลี่ยนชื่อมาหลายสมัยคือ
# วัดโพธารามสมุหสถาน ประมาณ พ.ศ. 2325 สมัยรัชกาลที่ 1
# วัดใต้ตีน (หมายถึงวัดทางทิศเหนือ) ประมาณปี พ.ศ. 2325 ถึงปี พ.ศ. 2352 สมัยรัชกาลที่ 1 และรัชกาลที่ 2
# วัดพระพุทธพร่อน ประมาณปี พ.ศ. 2500  ถึงปัจจุบัน

### สัญลักษณ์ของวัดพระพุทธ
คือ "ต้นโพธิ์" ชาวอินเดียเรียกต้นโพธิ์ว่า "อัสวัตถ์" หรือ "อัสสัตถ์" หรือ "ปิปปละ" ภาษาละตินเรียกว่า Ficus Religiosa ซึ่งเป็นไม้พันธ์หนึ่ง ไทยเรียก "โพธิ์ฤกษ์" ,"ต้นโพธิ์" เมื่อพระพุทธเจ้าตรัสรู้ภายใต้ต้นไม้นี้จึงชื่อ ต้นโพธิ์หรือ "โพธิรุกขะ" เป็นไม้ที่ตรัสรู้ จะเป็นต้นไม้อะไรก็ได้ เช่น 
:พระศรีอาริย์ ตรัสรู้ใต้ต้นกากทิง ไม้กากทิง เป็นพุทธิรุกขะ 
:พระกัสสปะ ตรัสรู้ใต้ต้นไทร ไม้ไทร เป็นพุทธิรุกขะ 
:พระโกนาคม ตรัสรู้ใต้ต้นมะเดื่อ ไม้มะเดื่อ เป็นพุทธิรุกขะ

### พระธรรมทูตสู่ประเทศศรีลังกา
หลังจากที่พระเจ้าอโศกมหาราชได้ล้มเลิกการแผ่พระราชอาณาเขตโดยใช้กำลังแสนยานุภาพ หันมาใช้ธรรมานุภาพแทน พระเจ้าอโศกมหาราชได้ศึกษาพุทธพจน์จากพระเถระ หลังจากนั้นพระเจ้าอโศกมหาราชได้ส่งพระธรรมทูตสู่ดินแดนต่างๆ 9 สาย สายที่ 9 ส่งไปที่ลังกา (ตัมพปัณณิทวีป)

### การเดินทางไปลังกา
ใน พ.ศ. 2357 รัชกาลที่ 2 ได้โปรดฯให้สมเด็จพระวันรัต (มี) วัดราชบูรณะ หาพระสงฆ์ได้ 4 รูป รวมพระสงฆ์ไทยได้ 8 รูป พระรัตนปาละและพระหิธายะ ภิกษุชาวลังกาขอร่วมเดินทางไปเยี่ยมบ้านร่วมไปในขบวนด้วย รวมเป็น 10 รูป สมณทูตอยู่ในลังกานาน 12 เดือน จึงอำลาพระสังฆนายกกลับไทย พระสังฆนายกประทาน หน่อพระศรีมหาโพธิ์ เมืองอนุราชบุรี 6 หน่อ พร้อมทั้งพระบรมสารีริกธาตุแก่พระสงฆ์ไทย

### แหล่งที่ปลูกต้นพระศรีมหาโพธิ์
*"พระอาจารย์" (ไม่ทราบแน่ชัดว่าเป็นใคร) ขอไปปลูกที่กลันตัน 1 ต้น
*พระยานครศรีธรรมราช(น้อย) ขอไปปลูกที่เมืองนครศรีธรรมราช 2 ต้น
*ถวายรัชกาลที่ 2 จำนวน 3 ต้น โปรดฯให้ปลูกที่วัดสุทัศน์ฯ , วัดมหาธาตุฯ และวัดสะเกศ วัดละ 1 ต้น

## อ้างอิง

* เผ่า ปิยจาโร, พระอธิการ วัดพระพุทธ โรงพิมพ์ศูนย์ข่าวนรานิวส์ กุมภาพันธ์ 2555 , 20 หน้า

หมวดหมู่:วัดในอำเภอตากใบ
เซลล์เพอร์คินจี

thumb|180px|right|การจัดระเบียบของเซลล์เปอร์กินเจ

**เซลล์เพอร์คินจี** ( /pərˈkɪndʒiː/) หรือ **เซลล์ประสาทเพอร์คินจี** () เป็นเซลล์ประสาทที่อยู่ในสมองส่วนซีรีเบลลาคอร์เท็กส์ (cerebellar cortex) จัดอยู่ในกลุ่มเซลล์ประสาทที่ใช้สารกาบา (GABA) ซึ่งเป็นสารสื่อประสาทที่ออกฤทธิ์แบบยับยั้ง ลักษณะเด่นของเซลล์เพอร์คินจี คือ เซลล์มีขนาดใหญ่มาก มีเดนไดรต์แตกกิ่งก้านคล้ายต้นไม้ และมีเดนไดรติกสไปน์เป็นจำนวนมาก เซลล์เพอร์คินจีพบได้ในชั้นเพอร์คินจีที่มีการจัดระเบียบของเซลล์เป็นหลายชั้นในสมองส่วนซีรีเบลลัม

เซลล์เพอร์คินจีตั้งชื่อตามยัน แอวังแกลิสตา ปูร์กิแญ ที่ค้นพบในปี ค.ศ. 1837

## อ้างอิง

หมวดหมู่:เซลล์ประสาท
อินทรีคิ้วขาว

**อินทรีคิ้วขาว** ตัวละครสำคัญจากนิยาย ของกิมย้ง เรื่อง ดาบมังกรหยกซึ่งเป็นภาคที่ 3 ของมังกรหยก อินทรีคิ้วขาวหรือ ฮึงเทียเจี่ย
ในช่วงแรกได้ครอบครองกระบี่อิงฟ้าแค่ช่วงระยะเวลาสั้นๆ
ก่อนจะถูกเอี้ยเซียวชิงไป ฮึงเทียเจี่ยมีบุตรชายหนึ่งคนและบุตรีหนึ่งคน คือฮึงซู่ซู่ มารดาของเตียบ่อกี้

ฮึงเทียนเจี่ยแป็นตัวละครสำคัญของเรื่อง เป็นบุคคลที่หยิ่งทนงในศักดิ์ศรี วรยุทธสูงที่สุดในผู้คุมกฎของเม้งก่า แต่เนื่องจากถอนตัวจากนิกายเม้งก่า โดยออกมาตั้งสำนักอินทรี ภายหลังจากแต่งตั้งเตียบ่อกี้ให้เป็นประมุขนิกายเม้งก่า จึงกลับเข้านิกายอีกครั้ง

หมวดหมู่:ตัวละครในนิยายกำลังภายใน
หมวดหมู่:มังกรหยก
พระแสน (เชียงแตง)

thumb|พระแสน (เชียงแตง)
**พระแสน** **หลวงพ่อแสน** หรือ **พระแสนเมืองเชียงแตง** (ພຣະແສນເມືອງຊຽງແຕງ) เป็นพระพุทธรูปปางมารวิชัยหน้าตักกว้าง 1 เมตร ศิลปะล้านช้าง มีความงดงามอย่างยิ่ง อัญเชิญมาจากเมืองเชียงแตง (ปัจจุบันอยู่ในเขตจังหวัดสตึงแตรง ประเทศกัมพูชา) 

องค์พระเป็นทองเนื้อห้า ปางมารวิชัย สังฆาฏิชนิดยาวทาบลงมาถึงพระนาภีแบบลังกาวงศ์ พระเกตุมาลาหรือพระรัศมีเป็นเปลวยาวขึ้นแบบลังกาวงศ์ รอบฝังแก้วผลึก ๑๕ เม็ดนิ้วพระพัตถ์ไม่เสมอกันแบบพระเชียงแสน และสุโขทัยยุคแรก พระเศียรโตเขื่องกว่าส่วนพระองค์จนสังเกตเห็นชัด พระเนตรฝังแก้วผลึก ในส่วนสีขาวและฝังนิลในส่วนสีดำ ฐานรองเป็นแบบบัวคว่ำบัวหงาย ที่ฐานพระมีอักษรสมัยล้านช้างจารึกอยู่

พระแสน เป็นพระพุทธรูปสำริด เนื้อนวโลหะ ส่วนผสมทองแดงและทองเหลือง น้ำหนัก 160 ชั่ง (น้ำหนักตามมาตราชั่งตวงวัดของประเทศไทย 1 ชั่ง เท่ากับ 80 บาท) (4 บาท เท่ากับ 1 ตำลึง) (น้ำหนัก 1 บาท เท่ากับ 15.2 กรัม) หรือคิดน้ำหนักได้ 100,000 เฟื้อง เดิมพระพุทธรูปนี้มีเป็นปูนปั้น เมื่อปูนที่หุ้มอยู่กระเทาะออก จึงได้เห็นเนื้อโลหะข้างในว่ามีสีทอง พระพุทธรูปหลวงพ่อแสนเป็นพระศักดิ์สิทธิ์ พระบาทสมเด็จพระจอมเกล้าเจ้าอยู่หัวโปรดเกล้าฯ ให้ข้าหลวงอัญเชิญพระแสนมาจากเมืองเชียงแตง (ຊຽງແຕງ) (ขณะนั้นอยู่ในความปกครองของนครจำปาศักดิ์ อันมีสถานะเป็นประเทศราชของสยาม) เมื่อปีมะเมีย พ.ศ. 2401 เพื่อประดิษฐานที่วัดหงส์รัตนารามราชวรวิหาร

พระแสน เป็นโลหะเนื้อทองสำริดสีแตกต่างกัน ดังนี้ 

# เบื้องพระศอตอนบนจนถึงพระเศียรและพระพักตร์เป็นทองสำริดสีเหลืองเข้ม
# องค์พระและฐานรอง ตอนพระเศียรและพระพักตร์ เป็นทองสำริดสีเหลืองอ่อน
# จีวรเป็นทองสำริดสีเหลืองเข้ม
# ส่วนผ้าทาบสังฆาฏิก็เป็นเนื้อทอง เป็นทองสำริดสีอ่อน

## อ้างอิง

* 

แสน
แสน
หมวดหมู่:ความสัมพันธ์ไทย–ลาว
หมวดหมู่:ความสัมพันธ์กัมพูชา–ไทย
พระแสน

**พระแสน** อาจหมายถึง

* พระแสน (เชียงแตง) - พระพุทธรูปปางมารวิชัยศิลปะล้านช้าง ประดิษฐาน ณ วัดหงส์รัตนารามราชวรวิหาร
* พระแสน (มหาไชย) - ประดิษฐาน ณ วัดปทุมวนาราม
คออ์

**คออ์** ( /x/) เป็นอักษร 1 ใน 6 ตัว ของอักษรอาหรับที่เพิ่มจากอักษร 22 ตัวของอักษรฟินิเชีย ใช้แทนเสียงไม่ก้อง เกิดจากเพดานอ่อน และเป็นเสียงในลำคอ (voiceless velar fricative; สัทอักษรสากล: ) ภาษากลุ่มเซมิติกทางใต้ แยกเสียง ح และ خ เช่นเดียวกับภาษาอาหรับ และมีอักษรแทนเสียงนี้ในอักษรเอธิโอเปีย (Ḫarm ኀ) และอักษรอาระเบียใต้ด้วย

หมวดหมู่:อักษรอาหรับ
ฎ๊อด

**ฎ๊อด** () เป็นอักษร 1 ใน 6 ตัว ของอักษรอาหรับที่เพิ่มจากอักษร 22 ตัวของอักษรฟินิเชีย ใช้แทนเสียงก้อง เน้น เกิดจากปุ่มเหงือก (emphatic voiced alveolar plosive; สัทอักษรสากล: ) เป็นเสียงที่เป็นเอกลักษณ์ของภาษาอาหรับ 
หมวดหมู่:อักษรอาหรับ
ซออ์

**ซออ์** (‎) เป็นอักษร 1 ใน 6 ตัว ของอักษรอาหรับ ที่เพิ่มจากอักษร 22 ตัวของอักษรฟินิเชีย ใช้แทนเสียงก้อง เกิดจากฟัน และเป็นเสียงในลำคอ (pharyngealized voiced dental fricative; สัทศาสตร์สากล: ) หรือ เสียงก้อง เกิดจากปุ่มเหงือก และเป็นเสียงในลำคอ (voiced alveolar fricative; สัทศาสตร์สากล: ) เสียงนี้เป็นเสียงเน้นหนักของ z คล้ายกับเสียงของ ﺫ‎ หรือ ﺯ‎ ในภาษาเปอร์เซีย ใช้กับคำยืมจากภาษาอาหรับเท่านั้น เสียงนี้ยังเป็นเสียงที่ใช้น้อยในภาษาอาหรับด้วย จากรากศัพท์ 2,967 คำที่รวบรวมโดย Wehr (1952) รากศัพท์ที่มีเสียงนี้มีเพียง 42 คำ คิดเป็นร้อยละ 1.4

หมวดหมู่:อักษรอาหรับ
จุดประสานประสาท

[thumb|350px|ภาพของไซแนปส์เคมี ซึ่งเป็นการติดต่อกันระหว่าง[เซลล์ประสาทเพื่อเปลี่ยนกระแสประสาทเป็นสารสื่อประสาทในการนำสัญญาณประสาทไปยังเซลล์ประสาทหลังไซแนปส์]]

**ไซแนปส์** () หรือ **จุดประสานประสาท** เป็นช่องว่างพิเศษระหว่างส่วนแรก คือ เซลล์ประสาทก่อนไซแนปส์ กับส่วนที่สองที่อาจเป็นเซลล์ประสาทหลังไซแนปส์หรือเซลล์ชนิดอื่น เช่น เซลล์กล้ามเนื้อลาย และเซลล์ของต่อม เป็นต้น เพื่อสื่อสารและถ่ายทอดข้อมูลในการทำงานของระบบประสาท
ในทางประสาทวิทยาศาสตร์ ไซแนปส์แบ่งออกเป็น 2 ชนิด คือ
# ไซแนปส์เคมี (Chemical synapse) เป็นไซแนปส์ที่ใช้สารเคมีที่เรียกว่าสารสื่อประสาทเป็นตัวสื่อสาร ไซแนปส์ชนิดนี้พบได้เกือบทั้งหมดในระบบประสาทของมนุษย์ที่โตเต็มที่แล้ว ดังนั้นไซแนปส์ในความหมายโดยทั่วไปจึงหมายถึงไซแนปส์เคมี
# ไซแนปส์ไฟฟ้า (Electrical synapse) มีโครงสร้างและการทำงานที่ไม่ซับซ้อน โดยเกิดจากการเคลื่อนย้ายกระแสไฟฟ้าระหว่างเซลล์ที่อยู่ติดกันผ่านทางแกปจังชัน (gap junction) ไซแนปส์ชนิดนี้มีความสำคัญในการเจริญพัฒนาของสมองในระยะตัวอ่อน (เอ็มบริโอ)

## อ้างอิง
* Mark Bear, Mark F. Bear, Barry W. Connors, Michael A. Paradiso (2001). Neuroscience: Exploring the Brain. Hagerstown, MD: Lippincott Williams & Wilkins. ISBN 0-7817-3944-6.

หมวดหมู่:ประสาทชีววิทยา
หมวดหมู่:ประสาทสรีรวิทยา
ซไแนปส์
ท่าอากาศยานตราด

**ท่าอากาศยานตราด** เปิดทำการบินเมื่อวันที่ 18 เมษายน พ.ศ. 2546 สนามบินตราดเป็นสนามบินแห่งที่ 3 ของบริษัท การบินกรุงเทพ จำกัด (มหาชน) ตั้งอยู่ ณ พื้นที่ตำบลท่าโสม อำเภอเขาสมิง และตำบลบางปิด อำเภอแหลมงอบ จังหวัดตราด พื้นที่ส่วนใหญ่เป็นสวนยาง ห่างจากอ่าวธรรมชาติประมาณ 10 กิโลเมตร ซึ่งมีท่าเรือข้ามไปยังเกาะช้างได้ มีพื้นที่สามารถสร้างทางวิ่งได้กว้าง 45 เมตร ยาว 1,800 เมตร เพื่อใช้กับท่าอากาศยานของบริษัทฯ ที่มีอยู่ ทั้งนี้พื้นที่ที่ต้องการในการจัดตั้งสนามบินนี้ สำหรับทางวิ่งยาว 2,000 เมตร พร้อมเขตความปลอดภัยในการเดินอากาศ จำเป็นต้องใช้พื้นที่เป็นเนื้อที่รวมประมาณ 1,200 ไร่ และยังเป็นสนามบินที่สวยที่สุดในประเทศไทยแห่งหนึ่ง โดยสร้างอาคารผู้โดยสารแบบ ศาลา 2 หลัง และสวนหย่อม  และศาลา 1 หลังเป็นร้านอาหาร และห้องน้ำ และมีการขยายรันเวย์จาก1800เมตรเป็น2100โดยการทลายภูเขาและทำบาสแพทที่เป็นเส้นเหลืองตรงรันเวย์05ให้เป็นรันเวย์เพื่อรองรับA319 B737

## รายชื่อสายการบิน

## สถิติ

## สนามบินพี่สนามบินน้อง
ท่าอากาศยานสมุย
ท่าอากาศยานสุโขทัย
## ดูเพิ่ม
* รายชื่อท่าอากาศยานในประเทศไทย

## อ้างอิง

ตราด
ตราด
หมวดหมู่:โครงสร้างพื้นฐานด้านการขนส่งในจังหวัดตราด
หมวดหมู่:อำเภอเขาสมิง
บัณฑิตวิทยาลัย มหาวิทยาลัยเกษตรศาสตร์

**บัณฑิตวิทยาลัย มหาวิทยาลัยเกษตรศาสตร์** เป็นส่วนราชการที่จัดตั้งตามพระราชกฤษฎีการการแบ่งส่วนราชการของมหาวิทยาลัยเกษตรศาสตร์ มีฐานะเป็นคณะหนึ่งในมหาวิทยาลัยเกษตรศาสตร์ อยู่ภายใต้การบริหารงานของคณบดี มีรองคณบดี และหัวหน้าสำนักงานเลขานุการ ทำหน้าที่รับผิดชอบงานด้านต่าง ๆ โดยมีคณะกรรมการประจำบัณฑิตวิทยาลัยเป็นที่ปรึกษา

## ประวัติ
สภามหาวิทยาลัยเกษตรศาสตร์ ได้มีมติให้เปิดหลักสูตรปริญญาโทขึ้นเป็นครั้งแรก ในวันอังคารที่ 22 พฤษภาคม พ.ศ. 2499 ทางด้านกสิกรรมและสัตวบาล ในคณะกสิกรรมและสัตวบาล และในวันศุกร์ที่ 2 มิถุนายน พ.ศ. 2504 ได้เปิดหลักสูตรปริญญาโท อีก 2 สาขา คือ สาขาเศรษฐศาสตร์เกษตร และสาขาพัฒนาเศรษฐกิจ ในคณะเศรษฐศาสตร์และสหกรณ์ 

จากการขยายตัวของการศึกษาขั้นบัณฑิตเป็นอย่างมาก ในเดือนสิงหาคม พ.ศ. 2505 มหาวิทยาลัยเกษตรศาสตร์จึงได้แต่งตั้งคณะอนุกรรมการร่างข้อบังคับและร่างพระราชกฤษฎีกาจัดตั้ง บัณฑิตวิทยาลัย โดยมี ศาสตราจารย์ ดร.ประเสริฐ ณ นคร เป็นประธาน และ ดร.สง่า สรรพศรี (ตำแหน่งขณะนั้น) เป็นเลขานุการ ในวันจันทร์ที่ 10 ตุลาคม พ.ศ. 2509 หม่อมหลวง ชูชาติ กำภู อธิการบดีมหาวิทยาลัยเกษตรศาสตร์ ได้มีคำสั่งแต่งตั้งให้ ศาสตราจารย์ ดร. ประเสริฐ ณ นคร รองอธิการบดีฝ่ายวิชาการ รักษาการในตำแหน่งคณบดีบัณฑิตวิทยาลัย ดร.สง่า สรรพศรี อาจารย์เอกคณะวนศาสตร์ ปฏิบัติหน้าที่รองคณบดีบัณฑิตวิทยาลัย และ อาจารย์บุญธรรม จิตต์อนันต์ อาจารย์โท คณะเกษตร ปฏิบัติหน้าที่เลขานุการบัณฑิตวิทยาลัย

งานบัณฑิตศึกษาของมหาวิทยาลัยเกษตรศาสตร์ ได้ขยายตัวอย่างต่อเนื่องและมีการเปิดสอนหลักสูตรระดับบัณฑิตศึกษาในคณะต่าง ๆ เพิ่มมากขึ้นตามลำดับ จนกระทั่งในปี พ.ศ. 2520 จึงได้เริ่มเปิดสอนหลักสูตรดุษฎีบัณฑิต ในสาขาปฐพีวิทยาขึ้นเป็นหลักสูตรแรก

เมื่อเริ่มก่อตั้ง บัณฑิตวิทยาลัยมีสำนักงานอยู่ที่หอประชุมใหญ่ ต่อมาใน วันศุกร์ที่ 14 ตุลาคม พ.ศ. 2520 ได้ย้ายสำนักงานไปยังตึก 3 (ตึกบรรเจิด คติการ) ในปีงบประมาณ พ.ศ. 2543 ศาสตราจารย์ ดร. ธรรมศักดิ์ พงศ์พิชญามาตย์ คณบดีบัณฑิตวิทยาลัย ได้ขออนุมัติการก่อสร้างอาคารสำนักงานหลังใหม่ สูง 9 ชั้น เป็นผลสำเร็จ โดยใช้งบประมาณ 48 ล้านบาท การก่อสร้างได้แล้วเสร็จ ในปี พ.ศ. 2546 และเปิดให้บริการนิสิตบัณฑิตศึกษาและบุคคลทั่วไป นับตั้งแต่วันศุกร์ที่ 10 ตุลาคม พ.ศ. 2546 เป็นต้นมา

## หลักสูตร
ปัจจุบัน การศึกษาในระดับบัณฑิตศึกษาของมหาวิทยาลัยแบ่งออกเป็นหลักสูตรปกติ หลักสูตรนานาชาติ และโครงการพิเศษ โดยมีหลักสูตรทั้งสิ้น ดังนี้ 
* หลักสูตรดุษฎีบัณฑิต 83 หลักสูตร
* หลักสูตรประกาศนียบัตรบัณฑิตขั้นสูง 1 หลักสูตร
* หลักสูตรมหาบัณฑิต 151 หลักสูตร
* หลักสูตรประกาศนียบัตรบัณฑิต 2 หลักสูตร

โดยมีหลักสูตรโครงการสหวิทยาการระดับบัณฑิตศึกษา ดังนี้

## ทำเนียบคณบดี

**หมายเหตุ** คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น

## แหล่งข้อมูลอื่น
* เว็บไซต์อย่างเป็นทางการ
* หลักสูตรระดับบัณฑิตศึกษา 

เกษตรศาสตร์
หมวดหมู่:หน่วยงานในมหาวิทยาลัยเกษตรศาสตร์
แพนด้าแดง

**แพนด้าแดง** (; ; พินอิน: *Xiǎo xióngmāo*) สัตว์เลี้ยงลูกด้วยนมชนิดหนึ่ง มีชื่อวิทยาศาสตร์ว่า *Ailurus fulgens* อยู่ในวงศ์ Ailuridae จัดเป็นสิ่งมีชีวิตเพียงชนิดเดียวที่อยู่ในวงศ์นี้ที่ยังสืบทอดสายพันธุ์อยู่  จึงจัดเป็นซากดึกดำบรรพ์มีชีวิตอยู่ชนิดหนึ่ง  และเป็นเพียงชนิดเดียวที่อยู่ในสกุล *Ailurus*

มีรูปร่างหน้าตาคล้ายแรคคูนและกระรอกรวมกัน หัวมีขนาดใหญ่ จมูกแหลม ขาสั้นคล้ายหมี ขนตามลำตัวมีหลากหลาย มีทั้งสีน้ำตาลเข้ม น้ำตาลเหลืองและน้ำตาลแดง ขนบริเวณลำคอยาวและนุ่มฟู หางเป็นพวงยาวคล้ายกับหางของกระรอก มีลายปล้องสีน้ำตาลแดงสลับขาว มีความยาวของลำตัวและหัว 51-64 เซนติเมตร หางยาว 50-63 เซนติเมตร มีน้ำหนัก 3-4.5 กิโลกรัม

มีการกระจายพันธุ์พบตามแนวเทือกเขาหิมาลัย ตั้งแต่ภาคเหนือของประเทศอินเดีย, ทิเบต, เนปาล, ภูฏาน, จีน, ภาคเหนือของพม่า และภาคเหนือของประเทศลาวบริเวณที่ติดกับจีน โดยอาศัยอยู่ในป่าที่มีระดับความสูงตั้งแต่ 1,500-4,000 เมตรจากระดับน้ำทะเล 

มีพฤติกรรมออกหากินตามลำพัง มักหากินบนต้นไม้ กินอาหารเพียงไม่กี่ประเภท โดยกินเฉพาะใบไม้อ่อนเท่านั้น บางครั้งอาจกินไข่นก สัตว์ขนาดเล็กและผลไม้บางชนิดด้วย ใช้เวลาตอนกลางวันในการนอนหลับพักผ่อน แพนด้าแดงตัวผู้จะหวงอาณาเขตมากและมักเคลื่อนย้ายไปเรื่อย ๆ แต่แพนด้าแดงตัวเมียจะอาศัยอยู่ในพื้นที่ครอบครองของตัวเอง บางครั้งตัวผู้อาจเข้ามาหากินภายในอาณาเขตของตัวเมียด้วย โดยทั่วไปอาณาเขตของแพนด้าแดงตัวผู้จะกว้างประมาณ 1.1-9.6 ตารางกิโลเมตร ส่วนอาณาเขตของตัวเมียจะกว้างประมาณ 1.0-1.5 ตารางกิโลเมตร ผสมพันธุ์ในช่วงเดือนมกราคม ถึงเดือนกุมภาพันธ์ โดยตัวเมียจะยอมให้ตัวผู้ผสมพันธุ์อยู่เพียง 1-3 วันเท่านั้น แม่แพนด้าแดงใช้เวลาตั้งท้องประมาณ 90-145 วัน และจะออกลูกในโพรงไม้หรือถ้ำเล็ก ๆ ออกลูกครั้งละ 4 ตัว ลูกที่เกิดใหม่จะยังมองไม่เห็น มีสีขนตามลำตัวออกสีเหลืองอ่อน และจะกินนมแม่อยู่นาน 5 เดือน หลังจากนั้นจึงหย่านมและเปลี่ยนมากินใบไผ่แทน เมื่ออายุได้ 2 ปี ก็จะแยกออกไปหากินตามลำพัง  
 มีข้อสังเกตว่า แพนด้าแดงที่อยู่บริเวณภาคเหนือของอินเดียจะมีขนาดเล็กกว่าตัวที่อยู่ค่อนมาทางเอเชียตะวันออก และมีสีที่ใบหน้าซีดจางกว่า ซึ่งเป็นชนิดย่อยที่แยกออกไป
สำหรับในประเทศไทย สวนสัตว์พาต้าเคยนำเข้ามาเลี้ยงในสวนสัตว์ครั้งหนึ่ง โดยให้อยู่ในห้องปรับอากาศ ปัจจุบันมีแสดงที่สวนสัตว์เชียงใหม่ และสวนสัตว์เปิดเขาเขียวเท่านั้น

## ศัพทมูลวิทยา
ชื่อ "แพนด้า" (panda) น่าจะมาจากชื่อท้องถิ่นของแพนด้าแดงในภาษาเนปาลว่า  **' "กรงเล็บ" หรือ  **' "อุ้งเท้า" ในภาษาอังกฤษมักเรียกสั้น ๆ ว่า "panda" ต่อมามีชื่อเรียกเป็น "แพนด้าแดง" หรือ "แพนด้าน้อย" เพื่อแยกมันจากแพนด้ายักษ์ที่ได้รับการอธิบายและตั้งชื่ออย่างเป็นทางการใน ค.ศ. 1869 ชื่อสกุล *Ailurus* มาจากศัพท์ภาษากรีกโบราณว่า  (**) หมายถึง "แมว" ส่วนคำแสดงคุณลักษณะ *fulgens* เป็นศัพท์ภาษาละตินที่แปลว่า "แวววาว, สว่าง"

## รูปภาพ

ไฟล์:Ailurus fulgens 02.ogv|ภาพเคลื่อนไหว
ไฟล์:Redpandasrule - Mom & baby (by-sa).jpg|แม่แพนด้าแดงกับลูก
ไฟล์:Chengdu-firefox-d03.jpg|แพนด้าแดงคู่

## อ้างอิง

## แหล่งข้อมูลอื่น

*เครือข่ายแพนด้าแดง&nbsp;– a non-profit organization committed to the conservation of wild red pandas 

หมวดหมู่:สัตว์เลี้ยงลูกด้วยน้ำนม
หมวดหมู่:สัตว์กินเนื้อ
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศบังกลาเทศ
หมวดหมู่:สัตว์ที่พบในประเทศลาว
หมวดหมู่:ซากดึกดำบรรพ์มีชีวิต
บาเกะดานูกิ

***บาเกะดานูกิ*** () เป็นหนึ่งใน*[[โยไก]]*ที่พบในคติชนและตำนานญี่ปุ่น ซึ่งมักเชื่อมโยงกับจิ้งจอกแรคคูนญี่ปุ่นหรือ *ทานูกิ*

ถึงแม้ว่า *ทานูกิ* เป็ยสัตว์ที่มีตัวตนจริง แต่ *บาเกะดานูกิ* ที่ปรากฏในวรรณกรรมเป็นสัตว์ที่ประหลาด และแม้แต่เหนือธรรมชาติ โดยปรากฏในวรรณกรรมแรกสุดในบทเกี่ยวกับจักรพรรดินีซูอิโกะใน *[[นิฮงโชกิ]]* ดังตัวอย่างในข้อความนี้ "ในฤดูใบไม้ผลิสองเดือน มีทานูกิในแถบชนบทของมุตสึ () พวกมันจะแปลงร่างเป็นมนุษย์และร้องเพลง ()" บาเกะดานูกิยังปรากฏในวรรณกรรมคลาสสิกต่าง ๆ เช่น นิฮงเรียวอิกิ และอูจิชูอิโมโนงาตาริ ในบางภูมิภาคของญี่ปุ่น *บาเกะดานูกิ* มีชื่อเสียงจากการมีทักษะคล้ายกับ *คิตสึเนะ* (สุนัขจิ้งจอก): พวกมันสามารถแปลงร่างเป็นวัตถุหรือมนุษย์ และสามารถเข้าสิงมนุษย์ได้

## ลักษณะ
thumb|left|ภาพวาดโบราณของปีศาจทานูกิ
ทานูกิ เป็นสัตว์ที่ชาวญี่ปุ่นเชื่อว่า เป็นปีศาจที่สามารถแปลงร่างได้ โดยใช้ใบไม้แปะไว้ที่หน้าผาก โดยความเชื่อนี้ปรากฏให้เห็นบ่อย ๆ ตามสื่อในวัฒนธรรมร่วมสมัยต่าง ๆ อย่างการ์ตูนญี่ปุ่น  เช่น *[[ปอมโปโกะ ทานูกิป่วนโลก]]* ใน ค.ศ. 1994 เป็นต้น โดยเชื่อว่าเป็นสัตว์ที่ชอบดื่มเหล้าสาเก แต่จะไม่ซื้อเหล้าสาเกให้เปลืองเงินแต่จะใช้วิธีการแปลงร่างหลอกเอาเหล้ามาดื่ม รักสนุก และจะชอบหลอกมนุษย์ด้วยการแปลงลูกอัณฑะให้มีขนาดใหญ่ด้วย

## ความเชื่อของมนุษย์ต่อทานูกิ
เชื่อว่าความเชื่อเรื่องทานูกิของญี่ปุ่นได้รับอิทธิพลมาจากจีนพร้อมกับความเชื่อเรื่องปีศาจจิ้งจอก ซึ่งในจีนแทบไม่มีความเชื่อเรื่องทานูกิอยู่เลย แต่มีการสับสนในชนิดของสัตว์เมื่อถึงญี่ปุ่น

โดยคำว่า "狸" เป็นคำคุณศัพท์ในภาษาจีนกลางสมัยใหม่ (ออกเสียง "หลี่") เดิมมีความหมายถึงสัตว์เลี้ยงลูกด้วยนมขนาดกลาง เช่น แมว เป็นหลัก แต่เมื่อคำนี้ได้ถูกนำมาใช้ในญี่ปุ่น ปัญญาชนชาวญี่ปุ่นไม่อาจหาสัตว์ที่เหมาะสมที่จะนำมาใช้ได้ จึงใช้ไปในความหมายทั่วไปเช่น ทานูกิ, แมวดาว, แบดเจอร์ยุโรป, เพียงพอน และกระรอกบินยักษ์ญี่ปุ่น
thumb|รูปปั้นชิงารากิยะกิ
ปัจจุบันในญี่ปุ่น มักปรากฏเครื่องปั้นดินเผารูปทานูกิยืนสองขา พุงป่อง สวมหมวกฟาง มือข้างนึงถือขวดเหล้าสาเก และอีกข้างถือถุงเงินที่ยังไม่ได้ใช้ประดับอยู่ตามหน้าร้านเหล้า ร้านอาหาร หน้าวัดหรือศาลเจ้า บ้านเรือนทั่วไป หรือกระทั่งข้างทางถนน นัยว่าเป็นสัญลักษณ์แห่งความโชคดีเหมือนมาเนกิเนโกะ ซึ่งรูปปั้นดินเผานี้ชื่อ "ชิงารากิยากิ" (信楽焼き) มีแหล่งผลิตเพียงแห่งเดียวเท่านั้น คือ เมืองชิงารากิ อำเภอโคกะ จังหวัดชิงะ

## อ้างอิง

หมวดหมู่:คติชนญี่ปุ่น
หมวดหมู่:คติชนศาสนาพุทธ
หมวดหมู่:สิ่งมีชีวิตในตำนานญี่ปุ่น
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศญี่ปุ่น
เห่เรื่องพระอภัยมณี

**เห่เรื่องพระอภัยมณี** เป็นบทเห่กล่อมพระบรรทมที่ประพันธ์โดย สุนทรภู่ มีทั้งสิ้น 8 ช่วง   แต่ละช่วงนำมาจากเรื่องราวบางตอนของเรื่องพระอภัยมณี ได้แก่ 

* ช่วงที่ 1 ตอนศรีสุวรรณรำพันรักและชมโฉมนางเกษรา 
* ช่วงที่ 2 ตอนนางสุวรรณมาลีบวช โดยมีสินสมุทรและอรุณรัศมีบวชตามมาอยู่ด้วย 
* ช่วงที่ 3 แยกบทเห่กล่าวถึงตัวนางสุวรรณมาลี 
* ช่วงที่ 4 แยกบทเห่กล่าวถึงตัวสินสมุทรและอรุณรัศมี 
* ช่วงที่ 5 ตอนนางละเวงเดินไพร ควบม้าหนีพระอภัย
* ช่วงที่ 6 ตอนพระอภัยติดท้ายรถนางละเวงและพยายามตามเกี้ยว 
* ช่วงที่ 7 แยกบทเห่กล่าวถึงพระอภัยมณี พยายามเข้าพบนางละเวง 
* ช่วงที่ 8 นางละเวงใจอ่อน และบทเห่นางสุลาลีวัน ยั่วเย้าและเอาใจช่วยพระอภัย

## ช่วงที่ 1

หมวดหมู่:บทเห่กล่อม
หมวดหมู่:กวีนิพนธ์ของสุนทรภู่
สถานีรถไฟชุมพร

**สถานีรถไฟชุมพร**  ตั้งอยู่ ถนนนวมินทร์รวมใจ ตำบลนาทุ่ง อำเภอเมืองชุมพร จังหวัดชุมพร เป็นสถานีรถไฟชั้น 1 ของทางรถไฟสายใต้ สถานีชุมพร เป็นจุดเติมน้ำมัน จุดแรก ของทางรถไฟสายใต้ หลังจากออกมาจากสถานีกรุงเทพ, สถานีธนบุรี และ ย่านรับส่งสินค้าพหลโยธิน และ รถไฟจากเส้นทางสายใต้ทุกขบวนที่จะเข้าสถานีกรุงเทพ สถานีธนบุรี และย่านรับส่งสินค้าพหลโยธิน ดังนั้นรถไฟต้องจอดทุกขบวน สถานีชุมพรซึ่งอยู่ในโครงการรถไฟช่วงชุมพร ท่าเรือน้ำลึกระนอง อนาคตอาจจะเปลี่ยนเป็นชุมทางชุมพร 

## ประวัติย่อ
สถานีชุมพร เป็นสถานี ที่ ทางรถไฟสายใต้จากบางกอกน้อย และ อู่ตะเภา มาบรรจบกัน โดยบรรจบกันเมื่อ 17 กันยายน พ.ศ. 2459 ต่อมาเมื่อ 1 มกราคม พ.ศ. 2459 (นับอย่างใหม่ต้องปี พ.ศ. 2460 เพราะ ขึ้นปี ค.ศ. 1917 แล้ว) จึงได้เดินรถตรงจาก บางกอกน้อย ไป อู่ตะเภา ซึ่งจะหยุดที่ ชุมพร และ ทุ่งสง เพื่อค้างแรม ในบ้านพักรถไฟ ใกล้สถานีชุมพร ในยุคที่ยังไม่มีการเดินรถในเวลากลางคืน ต่อมาเมื่อปี พ.ศ. 2465 จึงได้เดินรถในเวลากลางคืน เมื่อมีการสั่งรถนอนเข้ามาใช้งานในกรมรถไฟ 

สถานีชุมพรเป็นจุดเติมน้ำและฟืนรถจักรไอน้ำ และ เป็นจุดตัดขบวนรถด่วนสายใต้ ที่จะไป ปาดังเบซาร์ด้วย

สถานีชุมพร เคยเป็นชุมทาง ให้รถไฟทหารสายแยก ไป เขาฝาชี ความยาว 90 กิโลเมตร เมื่อ 25 ธันวาคม พ.ศ. 2486 ตามความต้องการของกองทัพญี่ปุ่นที่ประจำการในประเทศไทย ต่อมา เมื่อ 19 มีนาคม พ.ศ. 2488 กองทัพสัมพันธมิตร ได้ส่งฝูงบินทึ้งระเบิด บี 24 ถล่มย่านสถานีชุมพร และทางรถไฟไปเขาฝาชี เสียหายยับเยิน จนต้องถอนรางรถไฟทหารสายแยก ไป เขาฝาชี ออกไปบางส่วนเพื่อซ่อมแซมย่านสถานีชุมพร พอสิ้นสงครามมหาเอเซียบูรพา ทหารญี่ปุ่น ขอถอนราง ทางแยกสายเขาฝาชีหมดสิ้นเพื่อป้องกันไม่ให้กองทัพสัมพันธมิตรเข้ายึดฐานที่มั่นกองทัพญี่ปุ่น เมื่อกันยายน พ.ศ. 2488 ผลของสงครามทำให้กรมรถไฟต้องสร้างสถานีชุมพรขึ้นมาใหม่ เมื่อปี พ.ศ. 2491

## แหล่งข้อมูลอื่น
* http://www.railway.co.th/ticket/south.asp 
* https://web.archive.org/web/20150402120702/http://www.geocities.com/railsthai/south.htm
* http://portal.rotfaithai.com/modules.php?name=Forums&file=viewtopic&t=1264

ชุมพร
ชุมพร
หมวดหมู่:แขวงบำรุงทางชุมพร
หมวดหมู่:สิ่งก่อสร้างในอำเภอเมืองชุมพร
พันธะเคมี

**พันธะเคมี** () คือ 
แรงยึดเหนี่ยวที่เกิดขึ้นระหว่างอะตอมหรือกลุ่มของอะตอมเพื่อเกิดเป็นกลุ่มที่เสถียรและเป็นอิสระในระดับโมเลกุล ลักษณะเฉพาะที่สำคัญของพันธะเคมีในโมเลกุลคือจะปรากฏในบริเวณระหว่างนิวเคลียสของอะตอม ทำให้มีการเปลี่ยนแปลงพลังงานจนอยู่ในช่วงที่เหมาะสม ซึ่งอาจจะเกิดเป็นพันธะโคเวเลนต์ พันธะไอออนิก หรือพันธะโลหะ ได้ อนึ่ง การศึกษาเรื่องพันธะเคมีทำให้สามารถเข้าใจและทำนายสมบัติทางกายภาพและทางเคมีของสารได้ 

## ดูเพิ่ม
* พันธะไอออนิก
* พันธะโคเวเลนต์
* พันธะโลหะ

## อ้างอิง

* IUPAC. '''Compendium of Chemical Terminology''', 2nd ed. (the "Gold Book"). Compiled by A. D. McNaught and A. Wilkinson. Blackwell Scientific Publications, Oxford (1997). XML on-line corrected version: http://goldbook.iupac.org (2006-) created by M. Nic, J. Jirat, B. Kosata; updates compiled by A. Jenkins. ISBN 0-9678550-9-8. doi:10.1351/goldbook]
พรสวรรค์ จ.เจริญ

**พรสวรรค์ จ.เจริญ** สถิติการชก 23 ครั้ง ชนะ 21 (น็อค 6) แพ้ 2

## เกียรติประวัติ
* แชมป์ประเทศไทยรุ่นไลท์ฟลายเวท
** ชิง, 25 สิงหาคม 2540 ชนะคะแนน เอกพงศ์ ส.รักชาติ

## อ้างอิง

* สถิติการชก boxrec.com 

หมวดหมู่ :นักมวยสากลชาวไทยรุ่นไลท์ฟลายเวท
นิพนธ์ ชูวัฒนะ

**นิพนธ์ ชูวัฒนะ** สถิติการชก 9 ครั้ง ชนะ 8 (น็อค 6) แพ้ 1

## เกียรติประวัติ
* แชมป์ประเทศไทยรุ่นไลท์ฟลายเวท
** ชิง, 30 มิถุนายน 2546 ชนะคะแนน เชี่ยวชาญ ธนเศวต

## อ้างอิง

* สถิติการชก boxrec.com 

หมวดหมู่ :นักมวยสากลชาวไทยรุ่นไลท์ฟลายเวท
เรื่อง

**เรื่อง** คือเหตุการณ์หรือที่เกิดขึ้น โดยมีจุดเริ่มต้นและดำเนินไปสู่จุดสิ้นสุด เป็นปี หรือจบ สำคัญในการดำเนินเรื่อง คือปมความ ให้ ส่งผลให้เกิดเป็นเรื่องราว

หมวดหมู่:นามธรรม
สุริยา คล่องผจญ

**สุริยา คล่องผจญ** หรือนายสุริยา อินสี เกิดเมื่อ 4 มกราคม พ.ศ. 2531 สถิติการชก 26 ครั้ง ชนะ 15 (น็อค 8) แพ้ 11
## เกียรติประวัติ
* แชมป์ประเทศไทยรุ่นไลท์ฟลายเวท
** ชิง, 26  กุมภาพันธ์  2549 ชนะคะแนน ฟ้าคะนอง สิงห์ดงไทย ที่ เวทีมวยราชดำเนิน
** ป้องกันแชมป์ครั้งที่ 1, 12 ธันวาคม 2549 ชนะคะแนน เพชรศักดา ส.เทียบคุณ ที่ เวทีมวยราชดำเนิน
* แชมป์ประเทศไทยรุ่นซูเปอร์ฟลายเวท
** ชิง 3 สิงหาคม 2552 ชนะน็อค เพชรคลองไผ่ ส.ธารทิพย์ ยก 5 ที่ เวทีมวยราชดำเนิน
** ป้องกันแชมป์ครั้งที่ 1,1 พฤศจิกายน 2553 ชนะคะแนน บิ๊กเอ็ม อ.บุญช่วย ที่ เวทีมวยราชดำเนิน
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นไลท์ฟลายเวทเมื่อ 3 พฤศจิกายน 2551 แพ้คะแนน ยูกิโอะ วาดามิเนะ (ญี่ปุ่น) ที่ ญี่ปุ่น

## อ้างอิง
*  สถิติการชก boxrec.com
หมวดหมู่ :นักมวยสากลชาวไทยรุ่นไลท์ฟลายเวท
หมวดหมู่ :นักมวยสากลชาวไทยรุ่นซูเปอร์ฟลายเวท